**Konstantin Freiherr von Neurath** (født 2. februar 1873 i Vaihingen i Kongeriket Württemberg, død 14. august 1956 i Enzweihingen i Baden-Württemberg) var en tysk nazist, diplomat, utenriksminister (1932–1938), og guvernør i Böhmen-Mähren fra 21. mars 1939 til 24. august 1943.

Han ble etter krigen (1946) dømt til 15 års fengsel for krigsforbrytelser og forbrytelser mot menneskeheten. Han slapp ut fra Spandau-fengselet allerede i 1954 av medisinske årsaker (etter å ha hatt ett hjerteinfarkt).

Bakgrunn
--------

Neurath var født i Kongeriket Württemberg i en schwabisk lavadelsfamlie som sønn av godseieren, politikeren og kammerherren Konstantin Sebastian von Neurath. Han studerte juss ved Eberhard-Karls-Universität Tübingen og ved Humboldt-Universität zu Berlin. Etter avlagt eksamen arbeidet han ved et lokalt advokatkontor i hjembyen, men gikk inn i offentlig tjeneste i 1901 da han ble ansatt ved det tyske utenriksdepartementet i Berlin. I perioden 1903 til 1914 tjenestegjorde han ved den tyske ambassaden i London, og deretter som ambassaderåd i Konstantinopel.

Første verdenskrig
------------------

Hauptmann Konstantin von Neurath til hest ved fronten i 1914 Foto: Deutsches Bundesarchiv 
Etter utbruddet av første verdenskrig ble han beordret som offiser ved et infanteriregiment, hvor han i desember 1914 ble tildelt Jernkorset. Etter å ha blitt alvorlig skadet i 1916, ble han dimittert fra militær tjeneste og vendte tilbake til sin diplomatiske post i Det osmanske riket. Fra slutten av 1917 og resten av krigen ledet han regjeringen i Württemberg hos Vilhelm II av Württemberg.

I 1919 vendte han tilbake til diplomatisk tjeneste, som sendemann til København, og fra 1921 og fram til 1930 i Roma.

Politiker
---------

Kurt Daluege overtak som fungerende riksprotektor etter attentatet mot Heydrich. Daluege ble henrettet i 1946 for krigsforbrytelser.  Foto: Bundesarchiv, Bild 121-0392 / CC-BY-SA 3.0 
Etter Gustav Stresemanns død, var det Neurath som president Paul von Hindenburg ønsket som den nye utenriksministeren, men dette ble ikke politisk mulig før i 1932 da Franz von Papen dannet regjering. Han beholdt denne posten under de kommende regjeringer av Kurt von Schleicher og Adolf Hitler, hvor Neurath sto som en eksponent for en konservativ, faglig rettet embetsutøvelse.

Neurath gikk av 4. februar 1938 og ble erstattet med sin gamle rival Joachim von Ribbentrop. Hitler utnevnte ham da som minister uten portefølje, noe som medførte at Neurath var formelt sett regjeringsmedlem helt fram til krigens avslutning, men uten noe politisk makt.

Etter den tyske innmarsjen i Tsjekkoslovakia 15. mars 1939 ble Neurath såkalt *riksprotektor* for Böhmen-Mähren. Hitler var misfornøyd med at Neurath ikke brukte harde nok midler til å slå ned den tsjekkiske motstandsbevegelsen[] og hans stedfortreder Reinhard Heydrich fikk i september 1941 overdratt alle Neuraths fullmakter. Neurath søkte om avskjed, men denne ble ikke innvilget før i august 1943 og erstattet av Wilhelm Frick. I mellomtiden hadde Kurt Daluege overtatt fullmaktene etter motstandsbevegelsens likvidering av Heydrich.

Referanser
----------

1. 1 2   Encyclopædia Britannica Online, oppført som Konstantin Freiherr von Neurath, Encyclopædia Britannica Online-ID biography/Konstantin-Freiherr-von-Neurath, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 26. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Brockhaus Enzyklopädie, oppført som Konstantin Neurath, Brockhaus Online-Enzyklopädie-id neurath-konstantin[Hentet fra Wikidata]
5. ↑   Gemeinsame Normdatei, besøkt 31. desember 2014[Hentet fra Wikidata]
6. ↑  Museum, Stiftung Deutsches Historisches. «Gerade auf LeMO gesehen: LeMO Bestand: Biografie». *www.dhm.de*. Besøkt 22. mai 2016.

|  |  |  |
| --- | --- | --- |
| Forgjenger:**Heinrich Brüning** | **Tysklands utenriksminister**(1932–1938) | Etterfølger:**Joachim von Ribbentrop** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Folkeforbundet **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** Munzinger (iba)
 |

Portal: Andre verdenskrig